***I N D O K O L Á S***

1. ***§ - hoz***

Az államháztartásról szóló 2011. évi CXCV törvény 25. § (3) bekezdésében foglalt rendelkezés alapján a 2021. évi költségvetési rendelet elfogadására 2021. január 1-ig nem kerül sor, így indokolt az átmeneti gazdálkodásról szóló rendelet megalkotása. Az átmeneti gazdálkodásról szóló rendeletben a közgyűlés felhatalmazást ad arra a polgármesternek, hogy a helyi önkormányzat bevételeit beszedhesse, és folyamatos működéséhez szükséges kiadásokat fedezhesse, továbbá meghatározza, hogy milyen intézkedéseket tehet a rendelet keretein belül.

1. ***§ - hoz***

Az átmeneti gazdálkodás időszakára vonatkozóan a rendelet meghatározza a kiadások teljesítésére vonatkozó cselekvési keretet, amely kiterjed az önkormányzatra és az irányítása alá tartozó költségvetési szervekre egyaránt, tartalmazza azokat a felhatalmazásokat, melyek szükségesek a költségvetési rendelet elfogadásáig a folyamatos működéshez.

Fejlesztések és felújítások tekintetében új feladatok vállalására a rendelet nem ad lehetőséget, az előző évi költségvetés terhére vállalt, a következő évre áthúzódó kötelezettségek teljesítésére azonban felhatalmazást ad a polgármester részére.

Felhatalmazást ad a polgármesternek a költségvetési szervek alapműködéséhez szükséges finanszírozás rendelkezésre bocsátására. A költségvetési szervek alapműködésen kívüli kötelezettséget csak pályázatok esetében, a pályázati támogatás beérkezését követően vállalhatnak.

1. ***§ - hoz***

A szabad maradványok terhére - annak jóváhagyásáig – a rendelet alapján szintén nem vállalható kötelezettség.

1. ***§ - hoz***

A költségvetési rendeletet az átmeneti gazdálkodás alapján beszedett bevételek és teljesített kiadások beépítésével kell elfogadni.

1. ***§ - hoz***

A rendeletet 2021. január 1-jétől az új költségvetési rendelet hatályba lépéséig kell alkalmazni.

A Magyar Közlöny kiadásáról, valamint a jogszabály kihirdetése során történő és a közjogi szervezetszabályozó eszköz közzététele során történő megjelöléséről szóló 5/2019. (III. 13.) IM rendelet 20. § (3)-(4) bekezdése alapján az indokolást a rendelet kihirdetését követően a Nemzeti Jogszabálytárban közzé kell tenni.